branndetektor
Store norske leksikon,Samfunn,Forsvar og sikkerhet,Samfunnssikkerhet og beredskap,Brann og brannvern
Branndetektor er en fellesbetegnelse på forskjellige typer detektorer for automatisk oppdaging av brann. En detektor er en enhet som på forutbestemt måte automatisk påvirkes av hendelser eller tilstandsendringer (akustiske, elektriske, kjemiske, mekaniske, optiske, termiske med flere).
Vanlige branndetektorene er:  Røykdetektor som påvirkes av forbrenningsprodukter og er en fellesbetegnelse for optisk og ioniserende detektor. Ionisk detektor reagerer på ionene i røyken, og er derfor mest følsom overfor varm røyk (det vil si røyk fra flammebrann). Optisk detektor reagerer på partiklene i røyken, og er derfor mer følsom overfor ulmebrann enn ionisk detektor.  Varmedetektor som påvirkes av unormalt høy temperatur eller av temperaturstigning. Typene som påvirkes av temperaturstigning kalles også for differensialdetektor.  Flammedetektor som påvirkes av stråling fra flammer.  Infrarød detektor som påvirkes av hurtige temperaturendringer  Linjedetektor som påvirkes av hendelser eller tilstandsendringer langs en linje.  Infrarød linjedetektor er en linjedetektor med infrarød lyskilde og en mottaker med lysfølsomt element. Les mer i Store norske leksikon brann brannvern